ROMÂNIA
JUDETUL SUCEAVA 
MUNICIPIUL CÂMPULUNG MOLDOVENESC 
PRIMAR
Nr. ____ din _______
REFERAT DE APROBARE 
la proiectul de hotărâre cu privire la acordarea titlului de 
"Cetăţean de onoare al municipiului Câmpulung Moldovenesc" 
domnului Tiron Constantin 
Conform prevederilor art. 129 alin. (13) din Ordonanţa de Urgenţă nr. 57/2019 
privind Codul administrativ, cu modificările şi completările ulterioare, Consiliul Local 
poate conferii persoanelor fizice române sau străine cu merite deosebite titlul de 
cetăţean de onoare al comunei, oraşului sau municipiului, în baza unui regulament 
propriu. Prin Hotărârea Consiliului Local nr. 70/2008, completată prin Hotărârea 
Consiliului Local nr. 59/2011 a fost aprobat regulamentul pentru stabilirea criteriilor şi 
a procedurilor de conferire şi retragere a titlului de "Cetăţean de onoare" al 
municipiului Câmpulung Moldovenesc. 
Domnul Constantin Tiron s-a născut în judeţul Iaşi, la data de 10.04.1949. 
A absolvit Institutul de Artă Teatrală şi Cinematografică, "Ion Luca Caragiale" 
Bucureşti. 
Debutul literar s-a realizat în 1969, în revista "Urzica", şi este inclus în 42 de 
culegeri şi antologii umoristice din ţară şi de peste hotare publicate în perioada 1978 - 
2018. 
Timpul mărinimos, îmblânzit de cuvânt şi de gest, l-a răsplătit pe Maestrul 
Constantin Tiron cu numeroase premii artistice:426 premii naţionale şi internaţionale, 
65 de mari premii, 298 premii întâi, 37 premii doi, 12 premii trei, 8 premii speciale şi 
4 menţiuni. 
Pe parcursul celor 53 de ani de activitate cultural-artistică a mai fost 
recompensat cu 59 de diplome de excelenţă şi 33 de diplome de onoare, cu premii 
literare - premiul "Dumitru Solomon", Craiova - 2009; premiul "Ion Tipsie", Arad - 
2012; premiul I pentru cartea "Ţinte cu învăţăminte", Sibiu - 2014; premiul I pentru 
cartea "Rugul Credinţei", Târgu Mureş - 2016; premiul 1 pentru cartea "Colivia cu 
sticloanţe", Bistriţa - 2019, dar şi cu diferite distincţii care i-au înveşnicit vieţuirea în 
lume - titlul "Campion al umorului românesc" - 2010; "Veteran al umorului 

românesc" - 2016; "Doctor humoris causa" - 2016; ordinul "Cavaler senior al 
umorului românesc" - 201 R, 
Colaborator 'al mai multor ziare ~I reviste, printre care "Bucluc" - laşi, 
"Păstorel" - laşi, "Soacra" - laşi, .Epigrama" - Bucureşti, "M iczul lucrurilor" - 
Câmpulung Moldovenesc, "A fi" .âmpulung Moldovenesc, "Surâsul Bucovinei" - 
Vama, "Bobârnac" - Bistriţa, "Cronica" - laşi, "Convorbiri literare" - laşi, "Rebus- 
Flacăra" -- Bucureşti, .Ecrcator" - Baia Mare, "Cronica" - Iaşi, .Rapsodia" - Sibiu, 
"Mozaieul" - Craiova; "Arca" - Arad, "Helion" - Timişoara. 
Domnul Constantin Tiron ne-a dăruit propriul suflet prin scrierile Domniei 
Sale: "Clipa de râs" (epigrame) - 1995, "Un surâs în plină criză" (epigrame) - 1997, 
"Comuna cu umor la purtător" (proză satirică) - 2001, "Umor cu premeditare" 
(rondeluri, sonete, fabule) - 2003, "Tetina cu roţi dinţate" (proză satirică) - 2010, 
"Ţinte cu învăţăminte" (texte satiriee) - 2014, .Politichii şi anotimpuri" (pamflete) - 
2014, "Rugul Credinţei" ( sonete religioase) - 2016, .Anecdotissima" (anecdote) - 
2017, "Stropi de târziu" (poezii) - 2017, "Clipesc uimite boabele de rouă" 
(minipoeme) - 2018, .Rapsodii albastre" (poezii) - 2018, "Colivia cu sticloanţe" 
(proză satirică) - 2019. 
Membru al Ligii Scriitorilor din România (Filiala Iaşi), Constantin Tiron, prin 
artă şi meşteşug, a deţinut diferite funcţii pe care le-a onorat în temeiul "lucrului bine 
făcut": preşedinte al Cenaclului literar-umoristic "Ţara de sus" între 2008 şi 2019, 
vicepreşedinte al Asociaţiei Umoriştilor din România, vicepreşedinte al Ordinului 
Cavalerilor Seniori ai Umorului Românesc, redactor-şef al revistei social-culturale 
"Însemnări bucovinene". 
Fie că este un câmpulungean la Iaşi sau un ieşean la Câmpulung - cum ni se 
confesează Maestrul Tiron, acest geniu al lucidităţii creatoare este un îndrăgostit 
iremediabil de munte. 
Constantin Tiron ramane unul dintre cei mai activi şi mai implicaţi 
câmpulungeni. Un om deosebit, care a reuşit prin muncă, perseverenţă şi talent să 
ducă numele şi renumele oraşului nostru pe scenele din toată ţara şi chiar dincolo de 
graniţele ei. 
În semn de recunoştinţă pentru conduita sa profesională şi socială propun 
conferirea titlului de cetăţean de onoare al municipiului Câmpulung Moldovenesc. 
Cu aceste argumente supun aprobării Consiliului Local acest proiect de hotărâre. 

PRIMAR,

Negură Mihăiță